open-index/open-wikipedia-markdown huggingface dataset:
Անվախ Ժանոն

**Անվախ Ժանոն** (), 1950 թվականի ֆրանսիական  լիամետրաժ մուլտֆիլմ։

## Սյուժե
Պատանի, քաջ Ժանոն ուղևորվում է կղզի, որպեսզի կռվի այնտեղ կառավարող չար հսկայի հետ։ Սակայն հսկան ունենում է մի հնարամիտ սարք, որի օգնությամբ նա Ժանոյին դարձնում է մեղվի չափ։ Այդպես երեխան իմանում է Մեղուների երկրի մասին (*Bee-Land*), որից հետո ընդունվում է նրանց բանակ և խիզախորեն կռվում է պաշտպանելով մայր մեղուին։ Դրանից հետո Ժանոն մեղուներին և իր նոր ընկերներին տանում է հսկայի դեմ մենամարտի։ Նրանց հաջողվում է հաղթել՝ օգտագործելով հսկայի սարքը։ Հսկան դառնում է փոքր, իսկ Ժանոն վերադարձնում է իր հասակը։

## Պրեմիերան տարբեր երկրներում
* , դեկտեմբերի 13, 1950
* , 1952
* , դեկտեմբերի 1, 1952
* , դեկտեմբերի 12, 1952
* , հունիսի 5, 1953

## Ծանոթագրություններ

## Գրականություն

* Джерри Бек (Beck, Jerry) *«The Animated Movie Guide»*, изд. *«Chicago Reader Press»*, 2005 год ISBN 1-55652-591-5

## Արտաքին հղումներ
* Մուլտֆիլմի մասին *kiddiematinee.com* կայքում 
* Մուլտֆիլմի մասին  *tadahblog.com* կայքում

Կատեգորիա:1950 մուլտֆիլմեր
Կատեգորիա:Ֆրանսիական մուլտֆիլմեր
Կատեգորիա:Ֆրանսիական ֆիլմեր
Կատեգորիա:Ֆրանսերեն ֆիլմեր
Կատեգորիա:1950-ականների ֆրանսերեն ֆիլմեր
Կատեգորիա:1950 ֆիլմեր
Սպարտակ Բաբայան

**Սպարտակ Խաչատուրի Բաբայան**, (դեկտեմբերի 25, 1933, Վաղատուր,  Գորիս), գեղանկարիչ, քանդակագործ, ԽՍՀՄ նկարիչների միության անդամ։

## Կենսագրություն
Սպարտակ Բաբայանը ծնվել է 1933 թվականի դեկտեմբերի 25-ին, Գորիսի շրջանի Վաղատուր գյուղում։ Ավարտել է Երևանի Փանոս Թերլեմեզյանի անվան ուսումնարանը և Լենինգրադի Մուխինի անվան գեղարվեստի ակադեմիան։ Նրա գեղանկարչական գործերն ու քանդակները ցուցադրվել են արտերկրի մի շարք ցուցահանդեսներում, մոնումենտալ աշխատանքները զարդարում են Մոսկվայի, Սանկտ-Պետերբուրգի, Ուզբեկստանի, ԱՄՆ-ի, Գերմանիայի և այլ երկրների քաղաքների պուրակներն ու փողոցները։

Այժմ բնակվում և ստեղծագործում է ԱՄՆ-ում։

## Ծանոթագրություններ

Կատեգորիա:ԽՍՀՄ նկարիչների միության անդամներ
Կատեգորիա:Հայ նկարիչներ
Կատեգորիա:Հայ քանդակագործներ
Նեկտարասկորդում եռաոտնաչափ

**Նեկտարասկորդում եռաոտնաչափ** (), սոխազգիների ընտանիքին պատկանող ծածկասերմ բույս։

## Նկարագրություն
Սոխուկավոր, գեղազարդային բույս է, որի բարձրությունը 50-150 սմ է։ Տերևները 3-5 են` գծային-նշտարաձև, սուր ողնուցով։ Ծաղիկները  ծաղկաբույլերում փնջաձև-փռված են։ Ծաղկապատը զանգակաձև է, ունի 13-15 մմ երկարություն, մասերը հիմքերում կանաչ են, վերևում՝ սպիտակ կամ վարդագույն, ծիրանագույն կամ կանաչ ջղերով։

## Տարածվածություն
Հայաստանում հանդիպում է Արագածի (Ամբերդ), Ապարանի (Արզական, Աղվերան, Բուժական գյուղերի շրջակայք), Դարեղեգիսի (Ջերմուկ) և Մեղրու (Այգեձոր գյուղի շրջակայք) ֆլորիստական շրջաններում։ Հանդիպում է նաև Նախիջևանում, Դաղստանում, Արևելյան և Հարավարևելյան Անատոլիայում, Հյուսիսային Իրաքում, Հյուսիս արևմտյան և Հարավային Իրանում։

## Էկոլոգիա
Աճում է միջին լեռնային գոտուց մինչև ենթալպյան գոտի՝ ծովի մակարդակից 1700-2500 մ բարձրւթյունների վրա, անտառային բացատներում, մարգագետիններում,  թփերի մացառուտներում, ժայռերի ճեղքերում։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։

## Պահպանություն
Վտանգված տեսակ է։ Տարածման շրջանի մակերեսը 20000 կմ²-ից պակաս է, բնակության շրջանի մակերեսը՝ 2000 կմ²-ից պակաս։ Մարդածին գործոնների ազդեցության պատճառով տեսակին սպառնում է տարածման և բնակության շրջանների կրճատման վտանգ։ Հայաստանի Կարմիր գրքի առաջին հրատարակության մեջ ընդգրկված է որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։

Պոպուլացիայի մի մասը պահպանվում է «Արևիկ» ազգային պարկի սահմաններում։

## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Սոխազգիներ
Կատեգորիա:ՀՀ Կարմիր գրքում գրանցված բույսեր
Գրիմ եղբայրների հեքիաթներ

**«Մանկական և ընտանեկան հեքիաթներ»** (,), գերմանական ժողովրդական հեքիաթների գրական ժողովածու՝ մշակված Հակոբ, Վիլհելմ Գրիմ եղբայրների կողմից։ Առաջին անգամ լույս է տեսել 1812 թվականին։ ՄԵր օրերում առավել հայտնի է «Գրիմ եղայրների հեքիաթներ» անունով ()։
Հեքիաթների առաջին ձեռագիր ժողովածուն 1810 թվականին Գրիմ եղբայրները՝ ծանոթանալով անձնական խնդրանքին ուղարկում են իրենց ընկեր՝ Կլեմենս Բրենտանոյին, սակայն վերջինս այն ետ չի վերադարձնում։
Տարիներ անց, եղբայրների մահից հետո, ձեռագիրը գտնվում է Էլզաս նահանգի Էլենբերգ քաղաքի տաճարում։ Այսօր այն հայտնի է որպես «1810 թվականի Էլենբերգյան ձեռագիր» անունով։ Այն բովանդակում է 49 հեքիաթ, որոնցից տասնհինգը գրել է Վիլհելմ Գրիմը, իսկ քսանյոթը պատկանում են Հակոբ Գրիմի գրչին։ Սրանք ուղղակիորեն լսվել են հեքիաթասաց Հեսսենից։ Մնացածը վերցված են գրական աղբյուրներից։
thumb|Հեքիաթասաց Դորեթեյ Ֆիմանի դիմանկարը հեքիաթների ժողովածուից, երկրորդ հրատարակություն

## Հեքիաթների ժողովածու
### Առաջին հրատարակություն (1812)

### Վեցերորդ հրատարակությունից (1850)

### Մանկական ավանդազրույցներ՝ երկրորդ հրատարակության լրացում (1819)

### Հավելվածներ
* *Der Mann vom Galgen*
* *Die Laus* 
* *Der starke Hans*
* *Der gestiefelte Kater*
* *Die böse Schwiegermutter* 
* *Märchenhafte Bruchstücke in Volksliedern*

## Էկրանավորումներ
* Գրիմ եղբայրների հեքիաթներ (:en:Grim Tales)

## Ծանոթագրություններ

## Արտաքին հղումներ
* Գրիմ եղբայրների հեքիաթների հայերեն աուդիոտարբերակը 
* Գրիմ եղբայրները bookmark.am-ում
* Household Tales, by Jacob Grimm and Wilhelm Grimm. Translated by Margaret Hunt
* Գրիմ եղբայրների հեքիաթները գուտենբերգի նախագծում
* 

Կատեգորիա:Գերմաներեն գրքեր
Կատեգորիա:Հեքիաթներ
Կատեգորիա:Մանկական գրականություն
Թաղաղու դեղին

**Թաղաղու դեղին** (), թաղաղուազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Բազմամյա կոճղարմատավոր խոտաբույս է, որն ունի 40-60 սմ բարձրության հասնող տերևակալած հաստ ցողուն։ Տերևները գծային-բզաձև են, նեղ-եռանիստ։ Ծաղկաբույլն ունի խիտ երկար ողկույզի ձև։ Ծաղիկները դեղին են։ Ծաղկապատն ունի 2-2,5 սմ երկարություն, մասերը երկարավուն-նշտարաձև են՝ մեջտեղում կանաչավուն ջղով։ Պտուղը տուփիկ է՝ երկարավուն-գնդաձև , 12-15 մմ երկարությամբ։ Սերմերը գորշավուն են, 6 մմ տրամագծով։ Արմատները պարունակում են լորձ և շաքար։

## Տարածվածություն
Հայաստանում հանդիպում է միայն Իջևանի ֆլորիստիկական շրջանում՝ Իջևան քաղաքի շրջակայքում։ Աճում է նաև Արևմտյան Նախակովկասում, Արևմտյան, Հյուսիսարևմտյան և Հարավարևմտյան Անդրկովկասում, Ղրիմում, միջերկրյածովյան ավազանի երկրներում, Իսրայելում և Հորդանանում։

## Էկոլոգիա
Աճում է ստորին լեռնային գոտում՝ ծովի մակերևույթից 800-1000 մ բարձրությունների վրա, խոտածածկ լանջերին, անտառի եզրերին, կաղնու և բոխու անտառներում։ Ծաղկում է մայիս ամսին, պտղակալում՝ հունիսին։

## Պահպանություն
Կրիտիկական վիճակում գտնվող տեսակ է։ Տարածման և բնակության շրջանների մակերեսը 10կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր։ GITES-ի և Բեռնի կոնվենցիաների հավելվածներում ընդգրկված չէ։

Պահպանության գործողություններ չեն իրականացվում։
## Ծանոթագրություններ

Կատեգորիա:Կրիտիկական վիճակում գտնվող տեսակ
Կատեգորիա:Ծածկասերմեր
Կատեգորիա:Թաղաղուազգիներ
Կատեգորիա:ՀՀ Կարմիր գրքում գրանցված բույսեր
Կատեգորիա:1753 թվականին նկարագրված բույսեր
Ուրախ ճուտիկ

**«Ուրախ ճուտիկ»** (), Կիևի գիտահանրաճանաչ ֆիլմերի կինոստուդիայի 1973 թվականի ստեղծագործական միավորման գեղարվեստական մուլտիպլիկացիայի սովետական մուլտֆիլմ։ Պատկերը ստեղծվում էր ուկրայներեն լեզվով, ապա ամբողջությամբ կրկնօրինակվում էր ռուսերենով։

## Սյուժե
Կյանքի ուրախությամբ էր լցված ձվից նոր դուրս եկած ճուտիկը։ Նա զարմանքով և լավատեսությամբ ծանոթանում է շրջապատող աշխարհի հետ, երգելով՝ «Ինչ-պես է ա-մեն ինչ գեղեցիկ, ինչ-պես է ա-մեն ինչ կանաչ...  ի՛նչ, ի՛նչ, ի՛նչ-ի՛նչ-պես»։

Ճուտիկը գնում է անտառով, բայց հանդիպում է խորամանկ Աղվեսին և նա ուտում է ճուտիկին։ Սակայն, աղվեսի փորի մեջ նույնպես նա շարունակում է երգել։ Վախեցած փախչում է և, հանկարծ, նրան կուլ է տալիս Գայլը։ Սակայն ճուտիկը ևս չի վախենում և շարունակում է երգել գազանների ստամոքսներում, դրանով իսկ Գայլին ստիպում է անկանոն երգել։ Իր երգով Գայլը հունից հանում է Արջին, որը նրան կուլ է տալիս։

Բայց Արջը նույնպես սկսում է երգել ճուտիկի երգը, ինչով արթնացնում է մեղուներին։ Նրանցից փախուստի դիմելով, Արջն ընկնում է բարձր ծառից և հարվածից բոլոր կենդանիները դուրս են ընկնում իրար բերանից և հայտնվում են ազատության մեջ։

Ի վերջո, իր ուրախ երգով ճուտիկն իրեն է ենթարկում բոլոր այդ անտառային կենդանիներին։

## Ստեղծողներ
* Դերերի հեղինակ՝ Միխայիլ Ռիբալկո
* Ռեժիսոր՝ Ցեզար Օրշանսկի 
* Նկարիչ-բեմադրող՝ Գալինա Բաբենկո
* Կոմպոզիտորներ՝ Լև Կոլոդուբ, Ժաննա Կոլոդուբ
* Օպերատոր՝ Անատոլի Գավրիլով 
* Ձայնային օպերատոր՝ Իզրաիլ Մայժես 
* Խմբագրող՝ Սվետլաննա Կուցենկո 
* Նկարիչ-մուլտիպլիկատոր՝ Նատալյա Մարչենկովա
* Ասիստենտներ՝ Ե. Լուցկո, Ն. Գորբունովա, Օ. Դերյաժնայա
* Դերերը հնչեցրել են՝ Գենադի Կիսլյուկ, Լյուդմիլա Կոզուբ, Ա. Օսինսկայա, Վլադիմիր Կորշուն. *Արջ* 
* Նկարի տնօրեն՝ Իվան Մազեպա

## Քննադատի գնահատական
60-70-ական թվականների «Կիևնաուչֆիլմի» լավագույն մուլտֆիլմնեի շարքից. «Ասք Իգորևի արշավի մասին», «Արագիլ», «Տաք հաց», «Վագրիկը թեյնիկում», «Կախարդական օխ», «Ուրախ ճուտիկ», «Տղան և ամպը», «Անձրևանոցը որսում», «Մարդը և բառը», «Ինչպես կազակները փրկեցին հասնացուին», «Սալյուտ», «Զարմանալի կատու», «Կոլումբը մոտենում է ափին», «Ինչպես էին կանայք վաճառում ամուսիններին»։ 

## Տեսաձայնագրություններ
* VHS-հավաքածու (1997) «Կրիաների արքան և ուրիշները» («Վիդեո Սոյուզ միություն», «Դինարա» ընկերություն)։
* DVD-հավաքածու «Իսկ դուք, ընկերներ, ինչպես էլ նստեք..…»

## Ծանոթագրություններ

## Արտաքին հղումներ
* 
* Посмотреть мультфильм  на MULTDOM.COM  - мультфильмы онлайн бесплатнно

Կատեգորիա:1973 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր կենդանիների մասին
Կատեգորիա:«Կիևնաուչֆիլմ» ստուդիայի մուլտֆիլմեր
Ոսկե խոսքեր (մուլտֆիլմ)

**«Ոսկե խոսքեր»**, տիկնիկային մուլտիպլիկացիոն ֆիլմ, ստեղծվել է 1989 թվականին ռեժիսոր Յուլիան Կալիշերի կողմից,Միխայիլ Զոշչենկոյի համանուն պատմվածքի մոտիվներով («Լյոլյա և Մինկա» շարքի 8 պատմվածքներից վերջինը՝ գրված 1939 թվականին)։

## Սյուժե
Մինկան և քույրը՝ Լյոլյան, շատ էին սիրում ընթրել մեծերի հետ, բայց երեխաները ոչ թե հանգիստ նստում էին, այլ միշտ փորձում էին սրամտել և կատակել, որպեսզի ծնողների ընկերների մոտ սրամիտ և բանիմաց երևան։ Սկզբում երեխաների նման պահվածքը դուր էր գալիս բոլորին, և նրանք հաճույքով ծիծաղում էին մանկական կատակների վրա, սակայն մի անգամ ստեղծվեց մի անհարմար իրավիճակ. սեղանի շուրջ նստած էր հայրիկի ղեկավարը, որ պատմում էր իր սխրանքների և քաջագործությունների մասին։

Հանկարց երեխաները սկսում են ընդհատել և ամեն կերպ խանգարել նրան։ Որպես պատիժ, նրանք շարունակում են թեյ խմել մյուս սենյակում։ Սրանից երեխաները շատ են վիրավորվում և որոշում այլևս երբեք չխոսել սեղանի շուրջ։ Հետո երեխաները պարզում են, որ այսպես ավելի վատ է, քանի որ չխոսելով այնքան էլ լավ տպավորություն չեն թողնում, ինչքան քիչ խոսելով։

Ահա այդ ժամանակ երեխաների առջև բացվեց մի գաղտնիք՝ոսկե խոսքերի գաղտնիքը։ Այն նշանակում է, որ պետք է իմանալ՝ երբ խոսել և երբ լռել, քանի որ միշտ պետք է հարգանքով վերաբերվել մյուսներին։

## Ֆիլմի վրա աշխատել են
* Սցենարի հեղինակ՝ Օլեգ Եգորով
* Ռեժիսոր՝ Յուլիան Կալիշեր 
* Բեմադրող նկարիչներ. Լյուդմիլա Տանասենկո, Ելենա Զելենինա
* Օպերատոր՝ Լեոնարդ Կոլվինկովսկի
* Կոմպոզիտոր՝ Նիկոլայ Կարետնիկով
* Ձայնային օպերատոր՝ Օլեգ Յակովլև
* Դերերում.
:Միխայիլ Գլուզսկիյ՝ *հեղինակ / Լյոլյայի և Մինկայի հայրիկը / նրա ղեկավարը*
:Կլարա Ռումյանովա՝ *Մինկա / Լյոլյա / նրանց մայրիկը *
* Մուլտիպլիկատոր նկարիչներ. Օլգա Դեկտյարյովա, Ֆազիլ Հասանով
* Մոնտաժի հեղինակ՝ Ս. Սիմուխինա
* Գունանկարիչ՝ Ե. Լոպատնիկով
* Խմբագրիչ՝ Տ. Բորոդինա
* Տնօրեն՝ Զ. Սարայեվա

## Տես նաև
* Մուլտֆիլմ «Տյուկ!».

## Ծանոթագրություններ

## Արտաքին հղումներ
* 
* Творческое объединение «ЭКРАН» 

Կատեգորիա:1989 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Խորհրդային մուլտֆիլմեր
Դանիական դղյակներ (Ֆաբերժեի ձու)

**Դանիական դղյակներ** (), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1890 թվականին Ալեքսանդր III կայսեր պատվերով՝ կնոջ՝ կայսրուհի Մարիա Ֆեոդորովնայի համար։

Ձուն գտնվում է Մաթիլդա Գեդդինգս Գրեյի () ֆոնդում և 2011 թվականի նոյեմբերի 22-ից մինչև 2021 թվականի նոյեմբերի 30-ը գտնվելու է Նյու Յորքի Մետրոպոլիտեն թանգարանում։

## Դիզայն
Դրսից ձուն պատված է վարդանարդոսագույն էմալով, որը ոսկու եզրերը բաժանվում է տասներկու հատվածի։ Վեց ուղղահայաց և երեք հորիզոնական գծերը դրվագազարդված են վարդագույն ադամանդներով։ Յուրաքանչյուր երիզի վրա տեղադրված են զմրուխտներ, իսկ ձվի գագաթին տերևներով մեդալիոն է, որը ձևավորված է կաբոշոնային աստղաձև շափյուղայի շուրջ։ Իսկ հակառակ գագաթին դրվագազարդ տերևներ են՝ արված քանդակադրոշմման եղանակով։

## Անակնկալ
Ձուն ունի բացման մեխանիզմ։ Բացելուց հետո այն վերածվում է 10 մասանի շիրմայի՝ պատրաստված բազմագույն ոսկուց, ջրաներկից և սադափից։ Յուրաքանչյուր փեղկը շրջանակված է վերևից ոսկե պսակով իսկ ներքևից՝ մեանդրով։ Բոլոր ջրաներկ աշխատանքների հեղինակը Կոնստանտին Կրիժիցկին է, որը նկարել է 1889 թվականին։ Մանրանկարներում պատկերված են կայսերական «Հյուսիսային աստղ» և «Արքայադուստր» զբոսանավերը, Կոպենհագենի Բերնսթորֆ ամրոցը, Ֆրեդենսբորգի այգում գտնվող կայսերական վիլլան, Ամալիենբորգը, Կրոնբորգը, Կոտեջ պալատը Պետերգոֆում, Գատչինյան պալատը Սանկտ Պետերբուրգի շրջակայքում։

## Պատմություն
Ալեքսանդր III կայսրը «Դանիական պալատները» Ֆաբերժեի արվեստանոցից ստացավ 1890 թվականի մարտի 30-ին և նույն թվականի ապրիլի 1-ին նվիրեց կնոջը՝ Մարիա Ֆեոդորովնային։ Նվերի արժեքը կազմել է 4260 արծաթե ռուբլի։ 1893 թվականի հունվարին այն եղել է Գատչինյան պալատում ընդհուպ մինչև 1917 թվականի Ռուսական հեղափոխությունը։

Հեղափոխականները ձուն հափշտակում և ուղարկում են Կրեմլի զինապալատ։

«Դանիակա դղյակներ» ձուն 11 այլ ձվերի հետ 1930 թվականին հանվել են վաճառքի ԽՍՀՄ իշխանությունների կողմից։ Գնորդը Վիկտոր Համմերն էր, որը գնել է 1500 ռուբլիով։ Համմերի պատկերասրահում ոսկերչական ձուն 1935 թվականին հանվել է վաճառքի $25&nbsp;000։ 1937 թվականի այն վաճառվել է նյույորքցի Նիկոլաս Լյուդվիգին։ Ձուն 1962-ից 1971 թվականներին գտնվել է տարբեր մասնավոր հավաքածուներում։ Վերջինը եղել է Մաթիլդա Գեդդինգս Գրեյը։ 1972 թվականից ձուն գտնվել է նրա ֆոնդում և ցուցադրվել է Չիքվուդի թանգարանում՝ Նեշվիլում։

## Տես նաև
* Ֆաբերժեի ձվեր

## Ծանոթագրություններ

## Արտաքին
* На сайте музея Метрополитен

Կատեգորիա:1890 աշխատություններ
Կատեգորիա:Ոսկերչություն
Կատեգորիա:Ռուսաստանի պատմություն
Կատեգորիա:Ֆաբերժե
Ռոստով (հյուրանոց, Դոնի Ռոստով)

**«Ռոստով» հյուրանոց** (), երեքաստղանի մեծ հյուրանոց Ռուսաստանի Դոնի Ռոստով քաղաքի պատմական կենտրոնում, Հոկտեմբերյան շրջանում։  Այն կառուցվել է 1934 թվականին խորհրդային կոնստրուկտիվիզմի ոճով ճարտարապետներ Ի. Ե. Չերքեզյանի, Խ. Ք. Չալխուշյանի և Լ. Լ. Էբերգի նախագծով։ Դոնի Ռոստով քաղաքի ամենահին գործող հյուրանոցն է։ Շենքը ներկայում զբաղեցնում է *Marins Park Hotel Rostov* հյուրանոցը։

## Նկարագրություն
Կոնստրուկտիվիզմ ոճի, որով կառուցվել է շենքը, բնութագրական առանձնահատկություններն էին կառուցվածքիի երկրաչափայնությունը, ճակատների ասկետիկ չորությունը, ֆունկցիոնալ նախագծումը, մոխրագույն, չներկված երկաթբետոնե ճակատները, ապակեպատ մեծ տարածքները, պատուհանների ժապավենաձև բնույթը (ուղղահայաց կամ հորիզոնական), հարթ տանիքները, որոնք թաքնված են ճաղաշարերի հետևում, շենքի տեսանելի կերպով ընթեռնելի կառուցվածքը։

Շենքի տարածական լուծման կոնստրուկտիվիստական ասկետիզմը զուգակցվում է գլխավոր ճակատի համաչափ կառուցվածքի, մասնաշենքերի զանգվածների հավասարակշռվածության հետ։ Գլխավոր ճակատի հիմնական ծավալը վերածվում է յոթհարկանի մասնաշենքի։ Կրասնոարմեյսկայա փողոցի մուտքը զարդարված է մեծ կիսաշրջանաձև էրկերով։ Գլխավոր մուտքն ընդգծվում է երկու հենասյուներով։ Ճակատի համաչափությունն ընդգծվում է գլխավոր ճակատի վերին կենտրոնական հատվածում գտնվող «Մեծ արարումը» բարձրաքանդակով, որը պսակում է երեք հարկերով ձգվող էրկերների բլոկը։ Յոթ աշխատավոր տղամարդկանց պատկերող բարձրաքանդակի հեղինակներն են քանդակագործներ Ս. Գ. Կորոլկովը, Ե. Վ. Վուչետիչը։ Բարձրաքանդակի և էրկերների երկու կողմերում որմնասյուներ են։ Սկզբնապես բարձրաքանդակը ենթադրում էր եռամաս հորինվածք, սակայն ճակատին մարմնավորվեց ընդամենը մեկը։


Hotel rostov.jpg|Հյուրանոցի տեսքը վերևից
Гостиница Ростов - украшение фасада.JPG|Բարձրաքանդակը


Ներսում գտնվում են ընդարձակ պայծառ նախասրահը, վերելակը, մարմարե լայն աստիճանները, ռեստորանի երկկողմանի դահլիճը վերնասրահով, որն ունի անկախ նախասրահ և աստիճաններ։ Այն նախատեսված է 350 տեղի համար։ Ներսից լուսավորվող կախովի ապակե առաստաղը ռեստորանի դահլիճին հաղորդում է շքեղություն և հանդիսավորություն։ Գլխավոր նախասրահի առաստաղը նույնպես կախովի է։ Դահլիճը բաղկացած է սպիտակ ձողաձև կեսոններից, որոնց մեջ տեղադրված են քառակուսի և կլոր փայլատ ապակիներ։ Մուտքի դիմաց փոքրիկ պուրակ է։

## Պատմություն
աջից|մինի|250x250փքս|Հյուրանոցի շենքը 1942 թվականին, օկուպացիայի ժամանակ
Օկուպացիայի ժամանակ շենքում տեղակայված էր գերմանական զինվորական ակումբը։ Քաղաքն ազատագրելիս հյուրանոցը տուժել է։ Պատերազմից հետո նախկին համարներում տեղակայվել էին կոմունալ բնակարանների սենյակները։ Պատուհաններից դուրս էին գալիս բուրժույկա վառարանների խողովակները։ Շենքի խիտ բնակեցվածության պատճառով Դոնի Ռոստովի իշխանությունները երկար ժամանակ չէին կարողանում սկսել վերականգնումը։ Վերակառուցումն ավարտվել է միայն 1965 թվականին՝ ճարտարապետ Լ. Լ. Էբերգի ղեկավարությամբ։ «Ռոստով» հյուրանոցը դարձել է Ռոստովի Դոնի պատերազմից հետո վերականգնված վերջին շենքը։ Միևնույն ժամանակ, նրա սկզբնական տեսքը մասամբ կորսվել է. ապամոնտաժվել են երկու հարկերով անցնող սյուները, պատուհանների շրջանակների մուգ գույնը փոխարինվել է սպիտակով։

## Ծանոթագրություններ

## Արտաքին հղումներ
* Гостиница Ростов 

Կատեգորիա:1934 հիմնադրումներ
Կատեգորիա:Դոնի Ռոստովի շենքեր և կառույցներ
Կատեգորիա:Դոնի Ռոստովի տեսարժան վայրեր
Թամամշյանիելա կարմրավուն

**Թամամշյանիելա կարմրավուն** (), հովանոցավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Բազմամյա, երկար սողացող կոճղարմատով խոտաբույս է, որի բարձրությունը հասնում է 40-90 սմ-ի։ Արմատամերձ տերևները կրկնակի փետրաձև հատված են։ Ծածկոցի և ծածկոցիկի թերթերը բացակայում  են կամ 1-3 հատ են, բզաձև։ Բաժակի ատամները բացակայում են։ Պսակաթերթերը վարդագույն, մանուշակագույն կամ մուգ մանուշակագույն են։

## Տարածում
Հայաստանում հանդիպում է միայն Լոռու ֆլորիստիկական շրջանում (Գարգառ գյուղի շրջակայք)։ Աճում է նաև Մեծ Կովկասյան լեռների վրա, Արևմտյան, Կենտրոնական և Արևելյան Անդրկովկասում, Հյուսիսարևելյան Անատոլիայում։

## Էկոլոգիա
Աճում է միջին լեռնային գոտում՝ ծովի մակարդակից 1500-1800 մ բարձրությանների վրա, հաճարենու անտառների բացատներում։ Ծաղկում է հուլիս-օգոստոս ամիսներին, պտղաբերում՝ օգոստոս-սեպտեմբերին։

## Պահպանություն
Կրիտիկական վիճակում գտնվող տեսակ է։ Կովկասի էնդեմիկ է։ Հայաստանի Կարմիր գրքի առաջին հրատարակչության մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում։

Պահպանություն չի իրականացվում։
## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Հովանոցավորներ
Կատեգորիա:ՀՀ Կարմիր գրքում գրանցված բույսեր
Հնդկաստանի ցամաքային զորքեր

**Հնդկաստանի ցամաքային զորքեր** (), Հնդկաստանի զինված ուժերի երեք տեսակներից մեկը, որը նախատեսված է հիմնականում ցամաքում պատերազմական գործողություններ վարելու համար։ Հանդիսանում է Հնդկաստանի զինված ուժերի տեսակներից ամենատարբեր զինատեսակներով ամենասպառազինվածն ու ամենատարաբնույթ ռազմագործողություններ իրականացնողը։ Նախատեսված է միջմայրցամաքային ռազմական թատերաբեմում հակառակորդի ագրեսիան կասեցնելու, երկրի տարածքային ամբողջականության և Հնդկաստանի ազգային շահերի պաշտպանության համար։

## Պատմություն

## Կառուցվածք և ղեկավարություն
Հնդկաստանի ցամաքային զորքերն ունեն 980 հազար զինծառայող։ Այն հանդիսանում է Հնդկաստանի զինված ուժերի հիմքը։  Զորքերի ղեկավարումն իրականացնում է ցամաքային զորքերի շտաբի պետը։ Շտաբը պատասխանատու է ցամաքային զորքերի զորամիավորումների և զորամասերի՝ պատերազմին պատրաստվելու համար, վերահսկում է բարեփոխումների և սպառազինության ծրագրերի իրականացումը, կատարում է դրանց մարտական պատրաստության ծրագրեր, ինչպես նաև վտանգավոր դրության ժամանակ զորահավաքային միջոցառումներ։ Հնդկաստանի ցամաքային զորքերն ունեն բանակային կորպուսների 12 շտաբներ, 36 դիվիզիա (18 հետևակային, 3 զրահատանկային, 4 արագ արձագանքման, 10 լեռնահրաձգային, 1 հրետանային), 15 առանձին բրիգադ (7 հետևակային, 5 զրահատանկային, 1 օդադեսանտային), ինչպես նաև ՀՕՊ 12 բրիգադ և 3 ինժեներական բրիգադ, «Պրիտհվի» բալիստիկ հրթիռների գունդ, 22 ուղղաթիռային էսկադրիլիա։

**Կենտրոնական հրամանատարությունն** ներառում է մեկ բանակային կորպուս (1-ին), որի կազմում են մտնում հետևակային, լեռնային զրահատանկային, հրետանային դիվիզիաներ, ՀՕՊ, ինժեներական և հրետանային բրիգադներ։ Ներկա դրությամբ 1-ին բանակային կորպուսը ժամանակավորապես հանձնված է Հարավ-արևմտյան հրամանատարության վերահսկողությանը։ Այդ իսկ պատճառով ներկայում Կենտրոնական հրամանատարությունն իր ենթակայության ներքո գործնականում չունի որևէ ռազմական ուժ։

**Հյուսիսային հրամանատարությունը**  ներառում է երեք բանակային կորպոս՝ 14-րդ, 15-րդ և 16-րդ, որոնց կազմում առկա են 5 հետևակային և 2 լեռնային դիվիզիաներ, հրետանային բրիգադ։

**Արևմտյան հրամանատարությունը** բաղկացած է երեք բանակային կորպուս՝ 2-րդ, 9-րդ 11-րդ։ Դրանց կազմում են 1 զրահատանկային, 1 արագ արձագանքման, 6 հետևակային դիվիզիա, 4 զրահատանկային, 1 մեխանիզացված, 1 ինժեներական, 1 հակաօդային պաշտպանության բրիգադ։

**Հարավ-արևմտյան հրամանատարությունն** ներառում է հրետանային դիվիզիա, 1-ին բանակային կորպուսը, որը ժամանակավորապես հանձնվել է Կենտրոնական հրամանատարության ենթակայությունից, և 10-րդ բանակային կորպուսը, որն իր կազմում ունի 1 հետևակային և 2 արագ արձագանքման դիվիզիա, զրահատանկային, հակաօդային պաշտպանության, ինժեներական բրիգադներ։
 
**Հարավային հրամանատարության** ենթակայության ներքո գտնվում է հրետանային դիվիզիա և երկու բանակային կորպուս՝ 12-րդ և 21-րդ։ Դրանք իրենց հերթին ներառում են 1 զրահատանկային, 1 արագ արձագանքման, 3 հետևակային դիվիզիաներ, զրահատանկային, մեխանիզացված, հրետանային, հակաօդային պաշտպանության, ինժեներական բրիգադ։

**Արևելյան հրամանատարությունը** ներառում է հետևակային դիվիզիա և 3 բանակային կորպուս) 3-րդ, 4-րդ և 33-րդ), որոնցից յուրաքանչյուրն ունի մեկական լեռնային դիվիզիա։

## Ծանոթագրություններ

## Գրականություն
* 

Կատեգորիա:Հնդկաստանի զինված ուժեր
Կլարա Սանչես

**Կլարա Սանչես** (, ), իսպանացի վիպասան։ 2013 թվականին *El cielo ha vuelto* վեպի համար արժանացել է «Վեպերի մոլորակ մրցանակին»։

## Կենսագրություն
Կլարա Սանչեսը ծնվել է 1955 թվականին Գվադալախարայում։ Իսպաներեն բանասիրության գիտական աստիճան է ստացել Մադրիդի Կոմպլուտենսե համալսարանից, այնուհետև դասավանդել է 
Իսպանիայի Հեռակա կրթության ազգային համալսարանում։

Սանչեսը ներածականներ է գրել մի շարք արտասահմանյան հեղինակների, այդ թվում`Յուկիո Միսիմայի և Անջեյ Շչիպյորսկու համար, որը գրել է տարբեր ազգային պարբերականների համար, իր աջակցությունն է բերել Իսպանիայի հանրային հեռուստատեսության «Qué grande es el cine» շարքին, որի ռեժիսորն է Խոսե Լուիս Գարսին։ Սանչեսի դեբյուտային վեպը՝ *Piedras preciosas* (1989), քննադատության է արժանացել։ Ինչպես իր հետագա աշխատանքներում, այստեղ նույնպես նա օգտագործում է մտերմիկ, կոստումբրիզտական արձակ ու ցինիկ հումոր`ժամանակակից աշխարհի անհամապատասխանությունները բացահայտելու համար։

*No es distinta la noche* (Գիշերները չեն տարբերվում, 1990) և *El palacio varado* (Ափ նետված պալատ, 1993) հետո լույս է տեսել * Desde el mirador * (1996 թ.) ստեղծագործությունը, մարդկային խոցելիության հետազոտություն, որը քառասունամյա կնոջ տեսանկյունից; * El misterio de todos los días * (1999) ստեղծագործությունը մի պրոֆեսորի պատմություն է, որը սիրահարվում է իր ուսանողներից մեկին, *Últimas noticias del paraíso* (2000)՝ ժամանակակից երիտասարդների շփոթության և օտարման հետազոտությունն է, որը 2000 թվականին արժանացել է հեղինակավոր «Alfaguara» հրատարակչության մրցանակին։ Կլարա Սանչեսի աշխատանքները հրատարակվել են ինչպես Իսպանիայում, այնպես էլ Լատինական Ամերիկայում։

## Մրցանակներ
2010 թվականին  *Lo que esconde tu nombre* վեպի համար Սանչեսն արժանացել է Նադալի մրցանակի։ Ստեղծագործությունը հոգեբանական թրիլեր է, որի գլխավոր դերակատարները Մաութհաուզեն-Գուզեն համակենտրոնացման ճամբարը վերապրած իսպանացի հանրապետականն է և օտարացած երիտասարդ կինը, որոնք Կոստա դել Սոլում հանդիպում են տարեց նացիստ զույգին։
* Իսպանական գրական և մշակութային ինստիտուտի մրցանակ, 1998
* «Alfaguara» հրատարակչության մրցանակ (2000) *Últimas noticias del paraíso* (Վերջին նորություններ դրախտից) վեպի համար
* Գերման Սանչես Ռուիպերեսի մրցանակ Տարվա լավագույն հոդվածի համար, 2006
* Նադալի մրցանակ *Lo que esconde tu nombre* վեպի համար, 2010
* Մանդարաչե մրցանակ  *El cielo ha vuelto* վեպի համար, 2013
* Մոլորակ մրցանակ *El cielo ha vuelto* վեպի համար,  2013
## Վեպեր
* *Piedras Preciosas* (1989)
* *No es distinta la noche* (1990)
* *El palacio varado* (1993)
* *Desde el mirador* (1996)
* *El misterio de todos los días* (1999)
* *Últimas noticias del paraíso* (Ալֆագուարա մրցանակ 2000), Ed. Alfaguara, Madrid.
* *Un millón de luces* (2003) Ed. Alfaguara, Madrid. 
* *Presentimientos* (2008)
* *Lo que esconde tu nombre* (Նադալ մրցանակ 2010) Ed. Destino, Barcelona.
* *Entra en mi vida* (2012)
* *El cielo ha vuelto* (Վեպերի մոլորակ մրցանակ, 2013)

## Ծանոթագրություններ

## Արտաքին հղումներ
*  Site Web officiel de Clara Sánchez 
* Site Web du livre ''Ce que cache ton nom'' 

Կատեգորիա:20-րդ դարի կին գրողներ
Կատեգորիա:Իսպանացի վիպասաններ
Համլետ (Թոմա)

**«Համլետ»** (Hamlet), ֆրանսիացի կոմպոզիտոր Ամբրուազ Թոմայի օպերա («մեծ օպերա») հինգ գործողությամբ։ Ֆրանսերեն լիբրետտոյի հեղինակներ՝ Միշել Կարե և Ժյուլ Բարբիե՝ ըստ Ալեքսանդր Դյումա-հոր կողմից Վիլյամ Շեքսպիրի «Համլետ» ողբերգության ֆրանսերեն փոխադրման տեքստի։
  
Օպերայի առաջնախաղը կայացել է Փարիզի օպերային թատրոնում (Երաժշտության կայսերական ակադեմիա) 1868 թ. մարտի 9-ին։

[thumb|upright|Ֆրանսիացի բարիտոն Ժան-Բատիստ Ֆորեն Համլետի դերում, [Էդուարդ Մանե, 1877]]

## Ծանոթագրություններ

Կատեգորիա:Ֆրանսերեն օպերաներ
Կատեգորիա:Թոմայի օպերաներ
Կատեգորիա:1868 բեմադրվածներ
Կարկոմ լեռ

**Կարկոմ լեռ** (, Հար Կարկոմ, «Mountain of Saffron», արաբերեն`  Ջաբալ-Իդեյդ), լեռ Իսրայելում, Նեգև անապատի հարավ-արևմուտքում, Պետրայից Կադես-Բարնեա գնացող ճանապարհի միջնամասում։

## Նույնացումը Սինա  լեռան հետ
Ելնելով այն ենթադրությունից, որ հրեաները, անցնելով Սինայի թերակղզին Պետրայի ուղղությամբ, շարժվում էին շատ թե քիչ ուղիղ գծով, մի շարք հետազոտողներ վարկած առաջ քաշեցին այն մասին, որ Ջաբալ-Իդեյդը, հավանաբար Սինայ բիբլիական լեռն է։ Այս տեսակետի հետևորդներից մեկը` Էմմանուել Անատին, լեռան վրա պեղումներ է կատարել և այստեղ հայտնաբերել մեծ պաշտամունքային հուշարձան, որից  օգտվել են վերին պալեոլիթի ժամանակներից մինչև բրոնզե դար` բազմաթիվ  զոհասեղաններով, կրոմլեխներով, մենհիրներով և ավելի քան 40000 ժայռապատկերներով։

Թեև, հիմնվելով իր հայտնագործությունների վրա, Անատին պաշտպանեց այն տեսակետը, որ  Հար Կարկոմը Աստվածաշնչում հիշատակված Սինայ լեռն է, ինչն էլ հակասում է հուշարձանի ժամանակագրությանը, Հար Կարկոմում կրոնական ակտիվության գագաթնակետը համապատասխանում է մ.թ.ա. 2350-2000 թվականներին, իսկ երկրպագության վայրը վերջնականապես լքվել է  մ.թ.ա. 1950-1000 թվականների միջև, իսկ աստվածաշնչյան ելքը թվագրվում է մ.թ.ա. 1600—1200 թվականների միջև։ Այս հակասություններից խուսափելու համար Անատին առաջարկում է փոփոխել աստվածաշնչյան իրադարձությունների ժամանակագրությունը, բայց նրա տեսակետը ոչ բոլորն էին պաշտպանում։

## Գրականություն
* Emmanuel Anati. "Introducing the World Archives of Rock Art (WARA): 50.000 years of visual arts". New discoveries, new interpretations, new research methods, XXI Valcamonica Symposium, Capo di Ponte, Edizioni del Centro, 2004: 51–69. 
* Hoffmeier, James K. (2005). Ancient Israel in Sinai: The Evidence for the Authenticity of the Wilderness Tradition. Oxford University Press. p.&nbsp;126. ISBN 978-0-19-515546-4.

## Ծանոթագրություններ

## Արտաքին հղումներ
* Har Karkom website
* Har Karkom on Tripod
* Har Karkom seen as eagle’s view 

Կատեգորիա:Բրոնզի դարի Ասիա
Կատեգորիա:Իսրայելի լեռներ
Կատեգորիա:Համաշխարհային ժառանգության նախնական ցանկ
Կատեգորիա:Հնագիտությունն Իսրայելում
Կատեգորիա:Սուրբ լեռներ
Ազովի հիշողություն (Ֆաբերժեի ձու)

**«Ազովի հիշողություն»** (), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1891 թվականին Ալեքսանդր III կայսեր պատվերով՝ կնոջ՝ կայսրուհի Մարիա Ֆեոդորովնայի համար։

Այսօր ոսկերչական ձուն պահպանվում և ցուցադրվում է Կրեմլի զինապալատում (Մոսկվա, Ռուսաստանի Դաշնություն) և համարվում է այն բացառիկ ձվերից, որոնք երբեք չեն լքել Ռուսաստանի սահմանները։

## Դիզայն
«Ազովի հիշողություն» կայսերական ոսկերչական ձուն պատրաստած է մեկ ամբողջական արևաքարից։ «Ազովի հիշողությունը» ստեղծվել է Լյուդովիկոս XV ոճով։ Այն պատված է ռոկոկո ոճի ոսկե նուրբ գեղազարդերով՝ դրվագազարդված ադամանդներով և ոսկե ծաղիկներով։ Ոսկյա լայն եզրանաշխը՝ ձվի երկու հատվածների միացման տեղում, զարդարված է սուտակով և երկու ադամանդով։ Ձվի ներսի հատվածը պատված է կանաչ թավիշով։

## Անակնկալ
Ձվի անակնկալը դրա մեջ թաքցրած Ռուսական կայսերական նավատորմի «Ազովի հիշողություն» հածանավի մանրակերտն է։ Այն պատրաստված է կարմիր ու դեղին ոսկուց և պլատինից։ Որպես պատուհաններ օգտագործվել են մանր ադամանդներ։ Նավակը տեղադրված է տակդիրի վրա, որը պատրաստված է ծովակնից՝ ջրի տեսք ապահովելու նպատակով։ Նավախելին փորագրված է «Ազով» անվանումը։ Տակդիրն ունի ոսկե շրջանակ, որի ծայրին ագուցած է օղակ՝ ձվից հեշտությամբ նավակը դուրս հանելու նպատակով։

## Պատմություն
«Ազովի հիշողություն» ձուն պատրաստվել է գահաժառանգ Նիկոլայ II-ի և Մեծ Իշխան Գեորգի Ռոմանովի ճանապարհորդության հիշատակին, որը կատարվել է «Ազովի հիշողություն» հածանավով դեպի Հեռավոր Արևելք՝ 1890 թվականին։ Ճանապարհորդությունը տեղի է ունեցել ապագա արքայի ծնողների խորհրդով, որպեսզի նրանց մտահորիզոնը ընդլայնվեր, բացի դրանից, Գեորգի Ռոմանովի մոտ տուբերկուլոզ կար, իսկ երկարատև ճամփորդությունը էլ ավելի խորացրեց հիվանդությունը։ Ճապոնական Օցու քաղաքում միջադեպ գրանցվեց՝ մահափորձ Նիկոլայի հանդեպ, որի ժամանակ մի շարք վնասվածքներ ստացավ։

## Տես նաև
* Ֆաբերժեի ձվեր

## Ծանոթագրություններ

## Գրականություն
* Faber, Toby. *Faberge’s Eggs: The Extraordinary Story of the Masterpieces That Outlived an Empire*. Random House (2008) ISBN 1-4000-6550-X
* Forbes, Christopher and Johann Georg Prinz von Hohenzollern. *FABERGE; The Imperial Eggs*. Prestel (1990). AISN B000YA9GOM
* Lowes, Will. *Fabergé Eggs: A Retrospective Encyclopedia*. Scarecrow Press (2001) ISBN 0-8108-3946-6
* Snowman, A Kenneth. *Carl Faberge: Goldsmith to the Imperial Court of Russia*. Gramercy (1988) ISBN 0-517-40502-4

## Արտաքին հղումներ
* Описание на mieks.com  

Կատեգորիա:1891 աշխատություններ
Կատեգորիա:Ոսկերչություն
Կատեգորիա:Ռուսաստանի պատմություն
Կատեգորիա:Ֆաբերժե
Ֆուկուոկայի աշտարակ

**Ֆուկուոկայի աշտարակ** (, ֆուկուոկա տավա), 234 մետր բարձրությամբ աշտարակ, որը գտնվում է Ճապոնիայի Ֆուկուոկա քաղաքի Մոմոտիհոմա շրջանում։ Այն Ճապոնիայի ամենաբարձր ափամերձ աշտարակն է։ Կառուցումը տևել է 14 ամիս, արժեցել է ¥6'000'000'000 ($50'000'000) և ավարտվել է 1989 թվականին։ Նախագծի վրա աշխատել է Նիկկեն Սեկկեի ընկերությունը։

## Նկարագրություն
Այն մաս է կազմում ծովափնյա Սիսայդո Մոմոտեին, որը կառուցվել է որպես 1989 թվականի Ասիական-Խաղաղօվկաինոսյան ցուցահանդեսի հրապարակ։ Աշտարակի հիմքում, Հակատա ծոցի ափին տարածվում է արհեստական լողափ, իսկ նրա երկայնքով՝ Մոմոտիհոմա պարկը։

Ֆուկուոկայի աշտարակը բաղկացած է հինգ հարկերից։ Առաջինում տեղակայված է աշտարակը, երկրորդում՝ տարբեր նպատակների համար նախատեսված սրահը, իսկ երրորդից հինգերորդում՝ դիտելու համար երեք հրապարակներ, որոնցից առաջինը 116 մետր բարձրության վրա, երկրորդը՝ 120 մ, երրորդը՝ 123 մ։ Այցելուները դիտելու հարապարկներ են գալիս Ֆուկուոկայի քաղաքային համայնապատկերը և Հակատայի ծոցը տեսնելու համար, իսկ արևոտ օրերին երևում է դեպի Ձաձայֆու քաղաքը տանող ողջ ճանապարհը։

Ողջ տարվա ընթացքում անցկացվում են տարատեսակ լուսային շոուներ, ներառյալ թեմատիկ և տոներին նվիրված, ինչպիսիք են Սուրբ ծնունդը և Տանաբատան։

Կառույցն իրենից ներկայացնում է եռանկյունիներով խաչաձև բաժիններ, իսկ մակերևույթը ծածկված է 8'000 հայելիներով։ Այս աշտարակի համար Ֆուկուոկան ստացել է ոչ պաշտոնական «Հայելային առագաստ» անվանումը։ Ողջ ստորգետնյա հատվածը կշռում է 25'000 տոննա, մինչդեռ վերգետնյա հատվածի համապատասխան ցուցանիշը կազմում է 3'500 տոննա։

Նախագծով աշտարակը կդիմանա Ռիխտերի սանդղակով 7 բալանոց երկրաշարժին և 65մ/&nbsp;վրկ արագությամբ քամուն։ Այս շրջանում գրանցված ամենաուժգին երկրաշարժը եղել է 6 բալ, իսկ իսկ քամին ունեցել է 49մ/&nbsp;վրկ արագություն։

## Ծանոթագրություններ

Կատեգորիա:Ճապոնիայի աշտարակներ
Կատեգորիա:Ճապոնիայի տեսարժան վայրեր
Բուֆ (թատրոն, Դոնի Ռոստով)

**«Բուֆ» թատրոն** (), Ռուսաստանի Դոնի Ռոստով քաղաքի ամառային թատրոնը 20-րդ դարի առաջին կեսին։

## Պատմություն
Ամառային թատրոնը և նրան պատկանող այգին տեղակայված էին ներկայիս Մ. Գորկու փողոցի և Օստրովսկու նրբանցքի անկյունում։ Թատրոնի շենքը հարում էր Վ. Ս. Կուշնարյովի եկամտաբեր տանը (Պուշկինի փողոց, 51)։ Թատրոնը հանդիսականների համար բացվել է 1910 թվականի սեպտեմբերի 19-ին։

Թատրոնը բացվելու մասին թերթում տպագրված ազդագիրը հայտարարում էր.

Հոկտեմբերյան հեղափոխության և քաղաքացիական պատերազմի ժամանակ, ինչպես քաղաքի այլ թատերական հաստատությունները, «Բուֆ» թատրոնը ևս եղել է հանրահավաքների և հանդիպումների վայր։ Հայրենական մեծ պատերազմի  տարիներին թատրոնի շենքն այրվել է և այլևս չի վերականգնվել։

## Տես նաև
* Մաշոնկինների թատրոն-կրկես

## Աղբյուրներ
* *В. Сидоров.* Энциклопедия Старого Ростова и Нахичевани-на-Дону. Ростов-н/Д, 1993.

## Ծանոթագրություններ

## Արտաքին հղումներ
* ЛЕТНИЙ САД-ТЕАТР "БУФФ"
* Театр "Буффъ" на углу Почтового и Сенной

Կատեգորիա:Թատրոններ այբբենական կարգով
Կատեգորիա:Դոնի Ռոստովի թատրոններ
Կատեգորիա:Դոնի Ռոստովի շենքեր և կառույցներ
Կատեգորիա:Դոնի Ռոստովի տեսարժան վայրեր
Կատեգորիա:1910 հիմնադրումներ Ռուսաստանում
Սա ի՞նչ թռչուն է

**«Սա ի՞նչ թռչուն է»** (), խորհրդային կարճամետրաժ երգիծական մուլտիպլիկացիոն ֆիլմ սնափառության մասին։ Նկարահանվել է 1955 թվականին ռեժիսոր Եվգենի Միգունովի կողմից «Սոյուզմուլտֆիլմ» ստուդիայում։

## Սյուժե
Նախանձոտ Սագն այլ թռչունների հետ փոխանակում է այն ամենը, ինչ իրեն դուր է գալիս. նա վերցնում է Կարապի վիզը, Ձկնկուլի կտուցը, Ագռավի թևերը, Կռունկի ոտքերը, Սիրամարգի պոչը, ինչպես նաև Աքաղաղի կատարն ու «ծուղրուղուն»։ Սագը դառնում է բոլորից տարբեր, սակայն բոլորը ծիծաղում են նրա վրա։

Խորհրդով օգնում է Ագռավը՝ առաջարկելով Սագի հիմարությունը փոխել Բվի իմաստության հետ։ Բվից էլ Սագն իմանում է, որ «Իմաստուն թռչունին պատշաճ չէ ուրիշի փետուրներով պարծենալը»։ Գիտակցելով իր սխալը՝ Սագը ամեն ինչ վերադարձնում է։

Մուլտֆիլմն ավարտվում է բարոյախրատական հարցով՝ «Դուք կյանքում հադիպե՞լ եք նման թռչունի», ինչը 1955 թվականի իրականության մեջ նկատի ուներ «ստիլյագաներին»։

## Տարբերություններ գրքից
Մուլտֆիլմում Սագը նախ հանդիպում է ագռավին, հետո կռունկին, իսկ գրքում հակառակն է։

Մուլտֆիլմում Սագն իր սխալը հասկանում է Բուի շնորհիվ, գրքում՝ դա նրան ստիպում է աղվեսի հետ հանդիպումը։

## Ստեղծողներ

## Վերաթողարկում
Մուլտֆիլմը բազմիցս վերաթողարկվել է VHS-ով և DVD-ով մուլտֆիլմերի հավաքածուներում. 
*«Լավագույն խորհրդային մուլտֆիլմեր», Studio PRO Video, 1990-ական թվականներ,
*«Հեքիաթներ երեխաների համար։ Վ. Սուտեև» (Վ. Սուտեևի հեքիաթների հիման վրա նկարահանված մուլտֆիլմերի հավաքածու), «Սոյուզմուլտֆիլմ», DVD, տարածող՝ «Союз»,
*«Թռչնակներ» (), «Սոյուզմուլտֆիլմ», DVD, տեղայնացնող՝ «Союз», սկավառակում ընդգրկված մուլտֆիլմեր՝ «Պինգվիններ» (, 1968), «Երեք պինգվին» (, 1961), «Խածկտիկ» (, 1983), «Սա ի՞նչ թռչուն է» (, 1955), «Բազեի երգը» (, 1967), «Շվիկի ու թռչնակի մասին» (, 1977), «Կամ թռչուն է, կամ էլ գազան» (, 1984), «Սիրահարկոտ ագռավը» (, 1988), «Աքաղաղն ու ներկերը» (, 1964)։

## Ծանոթագրություններ

## Գրականություն
*
*«Это что за птица?» Цветные иллюстрации Владимира Сутеева, 116 c.

Կատեգորիա:1955 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր թռչունների մասին
Կատեգորիա:Ռուսերեն մուլտֆիլմեր
Higashiyama Sky Tower

**Higashiyama Sky Tower** (), աշտարակ, որը տեղակայված է Ճապոնիայի Այթի պրեֆեկտուրայի Հիգասիյամա կենդանաբանական և բուսաբանական այգում։ Պաշտոնական անվանումն է Հիգասիյամա պարկի աստղադիտարանի աշտարակ։

Բարձրությունը 134 մետր է։ Սակայն, քանի որ աշտարակը գտնվում է 80 մետր բարձրության բլրի վրա, նրա ընդհանուր բարձրությունը ծովի մակարդակից կազմում է 214 մետր։ Աշտարակն ունի 7 հարկ։ Այն ունի մատիտի տեսք։ Աշտարակը կառուցվել է 1989 թվականի հուլիսին Նագոյա քաղաքի 100-ամյակի կապակցությամբ։ Աշտարակը 100 մետր բարձրության վրա ունի դիտահրապարակ և ռեստորան։

## Ծանոթագրություններ

## Արտաքին հղումներ
* Higashiyama Sky Tower
* AICHI NOW Higashiyama Sky Tower

Կատեգորիա:Ճապոնիայի աշտարակներ
Կատեգորիա:Ճապոնիայի երկնաքերներ
Կատեգորիա:Ճապոնիայի տեսարժան վայրեր
Նատրիումի նիտրիտ (բժշկական կիրառում)

**Նատրիումի նիտրիտ,** նատրիումի թիոսուլֆատի հետ օգտագործվում է ցիանիդային թունավորման բուժման համար։ Այն խորհուրդ է տրվում միայն ցիանիդային թունավորման ծանր դեպքերում։ Նրանք, ովքեր ունեն երկուսն էլ`և՛ ցիանիդային, և՛ ածխածնի մոնօքսիդով (շմոլ գազ) թունավորում սովորաբար խորհուրդ է տրվում նատրիումի թիոսուլֆատը։ Այն տրվում է երակային դանդաղ ներարկման միջոցով։

Կողմնակի ազդեցությունները կարող են ներառել արյան ցածր ճնշում, գլխացավ, շնչահեղձություն, գիտակցության կորուստ և փսխում։ Առավել խնամք պետք է ապահովել սրտային հիվանդություն ունեցող մարդկանց։ Բուժման ընթացքում պետք է կանոնավոր ստուգվի մեթհեմոգլոբինի մակարդակը։ Չնայած հղիության ընթացքում լավ ուսումնասիրված չէ, որոշ փաստեր կան երեխայի պոտենցիալ վնասման վերաբերյալ։ Ենթադրվում է, որ նատրիումի նիտրիտն ազդում է՝ ստեղծելով մեթհեմոգլոբին, որը հետո կապվում է ցիանիդի հետ և այսպիսով հեռացնում է այն միտոքոնդրիումներից։

Նատրիումի նիտրիտն օգտագործվել է բժշկության մեջ 1920-ական և 1930-ական թվականներին։ Այն Առողջապահության Համաշխարհային Կազմակերպության (ԱՀԿ) Հիմնական Դեղերի Ցանկում է, ամենաարդյունավետ և անվտանգ դեղերը, որոնք անհրաժեշտ են առողջապահական համակարգում։ ԱՄՆ-ում նատրիումի թիոսուլֆատի հետ կազմում է մոտ 110 դոլար։

## Ծանոթագրություններ

Կատեգորիա:Առողջապահության համաշխարհային կազմակերպության հիմնական դեղեր
Կատեգորիա:Դեղեր
Կատեգորիա:Հակաթույն
Ինչպես դառնալ մեծ

**«Ինչպես դառնալ մեծ»** (), խորհրդային տիկնիկային մուլտիպլիկացիոն ֆիլմ՝ ստեղծված 1967 թվականին ռեժիսոր Վլադիմիր Դեգտյարյովի կողմից «Սոյուզմուլտֆիլմ» կինստուդիայում։ Մուլտֆիլմը պատմում է կատվի ձագի մասին, որը ցանկանում է շուտ մեծանալ։

## Սյուժե
Մուլտֆիլմը պատմում է փոքրիկ կատվիկի մասին, որը շատ է ուզում արագ մեծանալ։ Խորանարդիկները հատակին դասավորելիս նա ոչ մի կերպ չի կարողանում գտնել անհրաժեշտ խորանարդիկը, ինչի պատճառով շատ է վրդովվում։ Սրտնեղությունից կատվիկը հատակով մեկ շաղ է տալիս բոլոր խաղալիքները, և նրա տատը դառնորեն թափահարում է գլուխն ու նրան անվանում փոքրիկ։ Կատվիկը դուրս է վազում փողոց, սակայն այնտեղ էլ նրան ոչ ոք լուրջ չի ընդունում, և ամեն մեկը նրան խորհուրդ է տալիս, թե ինչպես կարելի է արագ մեծանալ։

Արջուկը խորհուրդ է տալիս բարձրանալ բարձր ծառի վրա, բայց այնտեղ կատվիկն ավելի փոքր է դառնում, ճանապարհամերձ սունկը հավատացնում էր, որ արագ աճել կարելի է անձրևի տակ, բայց դա էլ չի օգնում կատվիկին։ Վերջապես արևը նրան խորհուրդ է տալիս հավաքել խաղալիքները, ինչն էլ կատվիկը պատրաստակամությամբ կատարում է։ Ի զարմանս կատվիկի՝ տատիկը, վերադառնալով տուն, ուրախությամբ ասում է, որ իր թոռն արդեն մեծացել է։

## Ստեղծողներ

### Դերերը հնչյունավորել են

## Տեսահոլովակ
Մուլտֆիլմը թողարկվել է VHS-ով (1990-ական թվականների սկզբին) և DVD-ով (2000-ական թվականներին) «Крупный план» ընկերության կողմից։ Ձայնագրության ընթացքույմ կատարվել է պատկերի ու ձայնի թվային վերականգնում։ «Ինչպես դառնալ մեծ» մուլտֆիլմից բացի սկավառակում ընդգրկվել են նաև այլ մուլտֆիլմեր՝ «Жёлтик», «Գետաձիու մասին, որը վախենում էր պատվաստումներից», «Ուլիկը, որ հաշվում էր մինչև տասը», «Ամենափոքր անձրևիկը», «Նվիրական երազանք», «Փղիկն ու նամակը», «Кубик и Тобик», «Коротышка — зелёные штанишки»։

* Ձայն — Ռուսերեն Dolby Digital 5.1 Stereo, Ռուսերեն Dolby Digital 1.0 Mono,
* Տարածաշրջանային կոդ — 0 (All),
* Պատկեր — Standart 4:3 (1,33:1),
* Գույն — PAL,
* Փաթեթավորում — Կոլեկցիոն հրատարակություն,
* Տարածող — Крупный План։

## Գրականություն
*  Художник Сазонова Т., Прытков Ю. Иллюстрации и текст по мультфильму.

## Ծանոթագրություններ

## Արտաքին հղումներ
* 
* «Ինչպես դառնալ մեծ» մուլտֆիլմը Мультик.ру կայքում

Կատեգորիա:1967 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր կատուների մասին
Կատեգորիա:Վլադիմիր Դեգտյարյովի մուլտֆիլմեր
Երկու ուրախ սագեր

**«Երկու ուրախ սագեր»**, կարճամետրաժ նկարչական մուլտֆիլմ, որը նկարահանվել է «Սոյուզմուլտֆիլմ» ստուդիայում 1970 թվականին։ Ռեժիսորն է Լեոնիդ Նոսիրևը։

«Ուրախ կարուսել» № 2 մուլտիպլիկացիոն ալմանախի երեք սյուժեներից երրորդն է։

Մուլտֆիլմը նկարահանվել է ուկրաինական ժողովրդական հումորային երգի հիման վրա (ըստ այլ աղբյուրների` ռուսերեն), որը համարվում է ուկրաինական ժողովրդական արվեստի օրինակ։

«Երկու ուրախ սագեր» վերնագրով մի քանի գրքեր են հրատարակվել երեխաների համար, և այդ բոլոր գրքերում ընդգրկված է այդ երգը։ «Երկու ուրախ սագեր» երգը նաև ներառված է այն գրքերում, որոնք առաջարկվում են կույր երեխաներին։ Նրանց համար օգտագործվում է հատուկ հրատարակություն, որի էջերում դրված են հատուկ պլաստիկ ներդիրներ։

Ըստ այս երգի բեմադրվել են ներկայացումներ՝ նախատեսված մանկական լսարանի համար, ինչպես նաև՝ մանկական տիկնիկային ներկայացումներ։

**Երգից հատված**

Жили у бабуси 
Два весёлых гуся,
Один — серый, другой — белый,
Два весёлых гуся.
Один — серый, другой — белый,
Два весёлых гуся!

Мыли гуси лапки
В луже у канавки,
Один — серый, другой — белый,
Спрятались в канавке.
Один — серый, другой — белый,
Спрятались в канавке!


## Հետաքրքիր փաստեր
* Այս մուլտֆիլմի երգի մեղեդին հնչում է «Կազակները հարսանիքում» մուլտֆիլմի (1984 թվական) մի դրվագում, որտեղ սատանան պարկից դուրս է գցում հարբածին, որն էլ մոտենում է սեղանին, ուր նստած է սատանան, և քնում է նրա տակ։
* 2000 թվականին «Մուլտի-Քեյ» խումբը ձայնագրել է «Սագեր» կոչվող ռեմիքսը այս երգի հիման վրա և նկարահանել տեսահոլովակ։
* Սագերը նաև համարվում են «Տատիկը մի այծ ուներ» (1983) և «Ֆանտազյորները Ուգորի գյուղից» (1994) մուլտֆիլմերի հերոսները։ Վերջիններս ստեղծվել են նմանօրինակ անիմացիոն ոճով։

## Ծանոթագրություններ

## Արտաքին հղումներ
* 
* Леонид Носырев — Тексты — Энциклопедия отечественного кино
* Посмотреть мультфильм  на MULTDOM.COM

Կատեգորիա:1970 մուլտֆիլմեր
Անդրեա Պինամոնտի

**Անդրեա Պինամոնտի** (, ), իտալացի պրոֆեսիոնալ ֆուտբոլիստ։ Ներկայումս Ինտեր Միլանից վարձավճարով հանդես է գալիս Ջենոայի կազմում։ Խաղում է կենտրոնական հարձակվողի դիրքում։

## Ակումբային կարիերա
### Ինտեր Միլան
Պինամոնտին Ինտեր Միլանի ակադեմայի սան է։ Իր պրոֆեսիոնալ դեբյուտը նշեց 2016 թվականի դեկտեմբերի 8-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի Սպարտա Պրահայի դեմ խաղում։ Առաջին հանդիպումը Սերիա A-ում անցկացրեց 2017 թվականի փետրվարի 12-ին՝ փոխարինելով Էդերին Էմպոլիի դեմ խաղում։ 2017-18 մրցաշրջանում Պինամոնտին տեղափոխվեց Ինտերի առաջին թիմ, սակայն շարունակեց հանդես գալ ՈՒԵՖԱ Երիտասարդական գավաթում, որտեղ անցկացրած 6 հանդիպումներում դարձավ 6 գոլի և 3 գոլային փոխանցման հեղինակ։

2018 թվականի օգոստոսի 17-ին Պինամոնտին 1 տարվա վարձավճարով միացավ Ֆրոզինոնեին։ Իր դեբյուտը ակումբի կազմում նշեց օգոստոսի 20-ին՝ փոխարինման մտնելով Ատալանտայի դեմ խաղում։ Իր առաջին գոլը պրոֆեսիոնալ կարիերայում խփեց հոկտեմբերի 28-ին՝ ՍՊԱԼ-ի դեմ խաղում։ Նոյեմբերի 9-ին Պինամոնտին գոլ խփեց Ֆիորենտինայի դեմ հանդիպման 89-րդ րոպեին՝ փրկելով Ֆրոզինոնեին պարտությունից։ 2019 թվականի ապրիլի 3-ին իտալացին գոլի և գոլային փոխանցման հեղինակ դարձավ Պարմայի դեմ խաղում։ Ֆրոզինոնեի կազմում Պինամոնտին անցկացրեց 27 հանդիպում՝ դառնալով 5 գոլի և 3 գոլային փոխանցման հեղինակ։

2019 թվականի հունիսի 30-ին Պինամոնտին վարձավճարով տեղափոխվեց Ջենոա։ Իր դեբյուտը նշեց օգոստոսի 25-ին՝ թիմի մեկնարկային կազմում խաղադաշտ դուրս գալով Ռոմայի դեմ խաղում և այս խաղում դառնալով գոլի ու գոլային փոխանցման հեղինակ։

## Միջազգային կարիերա
Պինամոնտին ներկայացրել է Իտալիան բոլոր տարիքային երիտասարդական հավաքականներում։ 2016 թվականին նա Իտալիայի Մ17 հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով բոլոր 3 հանդիպումներում և գոլի հեղինակ դառնալով Իսպանիայի դեմ խաղում։ Իտալիան դուրս մնաց մրցաշարի խմբային փուլից՝ զիջելով Իսպանիային և Նիդերլանդներին։ 2018 թվականին Պինամոնտին մասնակցեց մինչև 19 տարեկանների Եվրոպայի առաջնությանը՝ անցկացնելով 4 հանդիպում, իսկ Իտալիան հասավ առաջնության եզրափակիչ, որտեղ հանդիպման ավելացված ժամանակում 3-4 հաշվով պարտվեց Պորտուգալիային։ 2019 թվականին նա որպես թիմի ավագ մասնակցեց աշխարհի Մ20 առաջնությանը՝ անցկացրած 6 հանդիպումներում դառնալով 4 գոլի հեղինակ։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 11-ի դրությամբ*

## Նվաճումներ
### Միջազգային
**Իտալիա Մ19**

* ՈՒԵՖԱ Եվրոպայի Մ19 առաջնություն. երկրորդ տեղ. 2018

## Ծանոթագրություններ

## Արտաքին հղումներ
* Պինամոնտիի պաշտոնական Ինստագրամի էջը
* Պինամոնտին transfermarkt-ում
* Պինամոնտին soccerbase.com-ում
* Պինամոնտին WhoScored.com կայքում
* Պինամոնտին Ինտեր Միլանի պաշտոնական կայքում
* Պինամոնտին Ջենոայի պաշտոնական կայքում
* Պինամոնտին Սերիա A-ի պաշտոնական կայքում 
* Պինամոնտին ՈՒԵՖԱ-ի պաշտոնական կայքում

Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆրոզինոնեի ֆուտբոլիստներ
Զուլֆիա Աթոյի

**Զուլֆիա Աթոյի** (, ), տաջիկ բանաստեղծ, գրող-վիպասան, թարգմանչուհի, ԽՍՀՄ գրողների միության անդամ (1979)։ Տաջիկստանի ժողովրդական բանաստեղծ (2010): Լենինյան Կոմերիտմիության Տաջիկստանի ԽՍՀ մրցանակի դափնեկիր, Տաջիկստանի գրողների միության Ա. Լախուտի անվան մրցանակակիր (2005): Ապրում է Դուշանբեում։ ԽՄԿԿ անդամ 1982 թվականից։

## Կենսագրություն
Զուլֆիա Աթոյին ծնվել է 1954 թվականին Ազիմ Գանչինայի շրջանի Կալայի ղշլաղում, ուսուցչի ընտանիքում։ Սովորել և ավարտել է տեղի միջնակարգ դպրոցը։ 1972 թվականին հաջողությամբ հանձել է քննությունները և ընդունվել Տաջիկստանի ազգային համալսարանի բանասիրության ֆակուլտետ, այնուհետև ուսումը շարունակել է Մոսկվայի գրականության ինստիտուտում։ 1977 թվականին ավարտել է Մաքսիմ Գորկու անվան գրականության ինստիտուտը և ուղեգրով աշխատանքի անցել Տաջիկստանի ԽՍՀ-ում։ 1979-1993 թվականներին որպես թղթակից աշխատել է տարբեր թերթերում`«Тоджикистони Совети» (այժմ՝ «Джумхурият») և «Омузгор»: 1982 թվականին դարձել է ԽՄԿԿ անդամ, 1979 թվականին՝ ԽՍՀՄ գրողների միության անդամ։ 1993 թվականից եղել է «Ֆիրուզա» կանանց ամսագրի գլխավոր խմբագիրը։

## Ստեղծագործություններ
Առաջին բանաստեղծությունները տպագրվել են 1975 թվականին շրջանային թերթում։ 15 բանաստեղծական ժողովածուների հեղինակ է, ներառյալ ռուսերեն «Գարնան թռչուն» (2004), պարսկերեն «Վայրի աստղ» և «Ընտրյալ» (2009), ինչպես նաև «Վիշտը չեն վաճառում» պատմվածքը։ Նրա բանաստեղծությունները հրատարակվել են ռուսերեն, անգլերեն, ֆրանսերեն, գերմաներեն, արաբերեն, ուկրաիներեն, ռումիներեն, ղրղզերեն։

* Ҷиҳоз (1977)
* Дидор (1980)
* Меваи сабр (1982)
* Зочаи хушрўи ман (1984)
* Духтари дарё (1986)
* Ишқи як зан (1992)
* Ситораи ваҳшӣ (in Persian, 1997)
* Ситораи Муштарӣ (1998)
* Зан агар ошиқ шавад (2001)
* Зулфи парешон (in two volumes, 2002)
* Паррандаи баҳорӣ (in Russian, 2004)
* Сояи зулф (2005)
* Девони зулф (2009)

## Պարգևներ
«Շարաֆ» շքանշան (1997)
Տաջիկստանի ժողովրդական բանաստեղծ, 2010 թվականին
ՅՈՒՆԵՍԿՕ-ի «Պոեզիայի ժամանակակից ասպեկտները» միջազգային մրցույթի հաղթող,
«Փարվին Էտիսոմի» (Իրան) և «Ոսկե սիրամարգ» (Սանկտ Պետերբուրգ) միջազգային գրական մրցանակի դափնեկիր։

## Տես նաև
* Տաջիկական գրականություն

## Ծանոթագրություններ

Կատեգորիա:20-րդ դարի բանաստեղծներ
Կատեգորիա:20-րդ դարի լրագրողներ
Կատեգորիա:20-րդ դարի խմբագիրներ
Կատեգորիա:20-րդ դարի կին գրողներ
Կատեգորիա:Բանաստեղծներ այբբենական կարգով
Կատեգորիա:ԽՄԿԿ անդամներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային բանաստեղծուհիներ
Կատեգորիա:Խորհրդային գրողներ
Կատեգորիա:Խորհրդային թարգմանիչներ
Կատեգորիա:Խորհրդային լրագրողներ
Կատեգորիա:Խորհրդային վիպասաններ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Կատեգորիա:Տաջիկ բանաստեղծներ
Հայկական խույր

thumb|right|250px|Տիգրան Բ Մեծը Արտաշեսյան խույրով
**Հայկական խույր** (կամ **Արտաշեսյանների խույր**, **Տիգրանյան թագ**), արքայական՝ իշխանական գլխանոց, որը Մեծ Հայքի Արտաշեսյան թագավորական տոհմի միապետական իշխանության խորհրդանիշն էր, իրենից ներկայացնելով յուրահատուկ գլխարկ, կոնաձև կամ գլանագլխարկի տեսով, գագաթին չորս կամ հինգ սրածայր ատամներով, որի շուրջը փաթաթված էր արքայական գլխազարդ` զարդարված երկու արծիվներով, որոնք նայում են հակառակ կողմեր, երկու կողմերում էլ 8-ական աստղեր, որը համարվում էր Արտաշեսյանների տոհմական խորհրդանշանը։ Խույրի ստորին հատվածը զարդարված էր կախված ժապավեն-ծածկոցով (ծոծրակակալ) և կողմնային ժապավեն-ծածկողներով, ընկած ուսերին։

Արտաշեսյանների խույրի պատկերը մեզ է հասել բազմաթիվ հին հայկական մետաղադրամների վրա, որոնց վրա պատկերված են Արտաշեսյան դինաստիայի արքաներ, սկսած Տիգրան Բ Մեծից մինչև Արտավազդ Բ ավանդաբար պատկերվել են իշխանության այս խորհրդանշանով։

## Ծագումը
[thumb|right|250px|Հայկական խույր - [Մեծ Հայքի արքա Տիգրան Բ Մեծի հուշարձանից հատված]]
Հայկական խույրի ծագման հարցը համարվում է մինչև վերջ չուսումնասիրված։ Հայկական խույրի ամենահին նմուշները փաստագրված են Տիգրան Բ Մեծի նկարով հուշարձանների վրա։
Գևորգ Տիրացյանը կարծում է, որ հայկական խույրը աքեմենյան ծագում ունի։ Այս կապակցությամբ նշվում է աքեմենյան արքաների դրամներ, տարբեր քարեր, գլխավորապես գլանագլխարկներ, բարձրաքանդակներ (Պերսեպոլիս, Դասկիլեա), Ամուդարիայի գանձերից ոսկյա ապրանքներ, գործվածքներ Պազիրիկից։

## Ծանոթագրություններ

## Աղբյուրներ
* «Հայոց լեզուի նոր բառարան», Գնէլ արքեպիսկոպոս Ճէրէճեան, Փարամազ Կ. Տօնիկեան եւ Արտաշէս Տէր Խաչատուրեան։ Կ. Տօնիկեան եւ Որդիք Հրատարակչատուն, Պէյրութ, 1992, Հատոր 1, Էջ 858

Կատեգորիա:Թագեր
Կատեգորիա:Հայկական տարազ
Օշական (լեռ)

**Օշական**, *Օշագան*, բլուր Հայաստանի Արագածոտնի մարզում, Աշտարակ քաղաքից հարավ-արևմուտք, Օշական գյուղից հարավ-արևելք։ Աշխարհագրական կոորդինատները՝ ։ Բլրի բարձրությունը 1221 մետր է, ծագումը հրաբխային է, գագաթին գտնվում է Սբ. Գրիգոր մատուռը։ Այլ կերպ անվանում է «Դիդի կոնդ»։

## Պատկերասրահ

OSHAKAN Didi Kond.JPG|«Դիդի-Կոնդ» Ուրարտական ամրոցի պատը
OSHAKAN Didi Kond 6.JPG|Սբ. Գրիգոր մատուռը հեռվից
Օշական ԳԵՐԵԶՄԱՆՈՑ16-1.JPG|Լեռան ստորոտին գտնվող գերեզմանոցը


## Ծանոթագրություններ

Կատեգորիա:Արագածոտնի մարզի լեռներ